Протокол №40

Бяла Слатина, 08.08.2016 г.

Днес, 08.08.2016 г. се проведе заседание на Общинска избирателна комисия Бяла Слатина. На него присъстваха 9 члена, а именно:

|  |
| --- |
| Цветелина Андреева Андровска-Илиева |
| Цветелина Божинова Лазарова |
| Максим Цветков Костадинов |
| Николай Иванов Гурзовски |
| Фейсал Байрамов Кариманов |
| Светла Петрова Върбанова |
| Илия Петров Иванов |
| Христо Иванов Марински |
| Емилия Георгиева Раловска |

Отсъства Маргарит Марков Маждраков и Веселка Ангелова Донова

**Цв.Андровска-Илиева:** Колеги, имаме кворум, значи можем да проведем заседанието си. Представям Ви проекта за дневен ред.

1. Разглеждане на писмо от Специализирана прокуратура на Република България

Председателят на комисията покани и членовете за допълнения в дневния ред, но такива не постъпиха.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Цветелина Божинова Лазарова | Секретар | Х |  |
| 3. | Николай Иванов Гурзовски | Член | Х |  |
| 4. | Максим Цветокв Костадинов | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова | Член | Х |  |
| 7. | Илия Петров Иванов | Член | Х |  |
| 8. | Христо Иванов Марински | Член | Х |  |
| 9. | Емилия Георгиева Раловска | Член | Х |  |
|  | ОБЩО: | | 9 | 0 |

Дневният ред е приет единодушно.

По т.1 от дневния ред.

Председателят на комисията **Цв.Андровска-Илиева:** Колеги, постъпило е писмо от Специализирана прокуратура на Република България с вх.№264/17.06.2016 г. С посмото ни уведомяват, че срещу Ценко Кръстев Чоков – кмет на с-Галиче са повдигнати обвинение по НК. Специализирания наказателен съд му е взел мярка за неотклонение „Задържане под стража“. Изискала съм информация от Общинска администрация Бяла Слатина, къде се администрират трудовите досиета на кметовете на кметства в Общината относно явяването му на работа. С писмо с вх.№266/01.08.2016г. сме получили исканата информация, като към нея са приложени и документи. В писмото се казва, че кметът на Кметство Галиче Ценко Кръстев Чоков ползва полагащият му се платен годишен отпуск считано от 31.05.2016г. до 23.11.2016г. включително. Искам да ви запозная и с разпоредбата на чл. 42, ал.1 от ЗМСМА, където е уредено предсрочното прекратяване на пълномощията на кметовете:

*„Чл. 42. (1) Пълномощията на кметовете се прекратяват предсрочно:*

*1. при подаване на оставка чрез председателя на общинския съвет до общинската избирателна комисия;*

*2. при трайна фактическа невъзможност да изпълнява задълженията си за повече от 6 месеца поради заболяване;*

*3. при поставяне под запрещение;*

*4. когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност;*

*5. при неизпълнение на задължението по чл. 41, ал. 3;*

*6. при извършване на административно-териториални промени, водещи до промяна на постоянния адрес в общината или кметството;*

*7. при извършване на административно-териториални промени, водещи до закриване на общината, района или кметството;*

*8. при избирането му за народен представител, министър или областен управител, при назначаването му за заместник-министър или заместник областен управител или когато заеме друга длъжност по трудово или служебно правоотношение;*

*9. при нарушаване на забраните по чл. 41, ал. 1;*

*10. при неоснователно отсъствие от работа за повече от един месец;*

*11. при влизане в сила на акт, с който е установен конфликт на интереси по Закона за предотвратяване и установяване на конфликт на интереси;*

*12. при установяване на неизбираемост;*

*13. при смърт.*

Аз лично не намирам, че някоя от тези разпоредби е приложима в настоящия случай. Слушам вашите мнения по въпроса.

**Максим Костадинов:** Според мен случая се доближава до ситуацията, визирана в разпоредбата на чл.42, ал.1 т.10. От ЗМСМА - при неоснователно отсъствие от работа за повече от един месец. Но пък от друга страна, никъде не намирам легална дефиниция на словосъчетаниято „неоснователно отсъствие от работа“. Реално погледнато, кмета отсъства от работа повече от един месец, но пък според официалните документи, предоставени ни от Общинска администрация, същия ползва полагащият му се платен годишен отпуск и нормално е в такъв случай да отсъства от работа. Това е моето мнение.

**Фейсал Кариманов:** Напълно подкрепям изказаното мнение. Кметът ползва отпуск, няма как да изискваме от него да се явява на работа, както при всяка друга длъжност, когато се ползва отпуск, не се явяваш на работа. Отпуската му се полага по закон, не сме ние хората, които ще му я оспорваме.

**Цв.Андровска-Илиева:** Колеги, напълно споделям и двете изказани мнения. Искам само да уточня, че при кметовете на села, ползването на отпуск е на уведомителен режим, те нямат работодател, който да им разрешава или не ползването. Така че, в случая г-н Чоков по свое усмотрение е пуснал уведомление за ползването на полагащата му се отпуска. Има ли други мнения по изложения казус.

**Илия Петров:** Колеги, аз също съм съгласен с изказаните мотиви и смятам, че ние не можем да предприемем нищо в случая. Нямаме основание дори да предложеним режение за прекратяване на пълномощията, за да бъде то подложено на гласуване.

**Цв.Андровска-Илиева:** Колеги, ако няма други мнения и по-скоро предложения за проект на решение, аз също нямам предложение, мисля, че напълно е изчерпан въпроса. До изтичането на срока за ползваната отпуска, ние нямаме основание да предприемеме нещо срещу Кмета на с. Галиче.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ: СЕКРЕТАР:   
Цветелина Андровска-Илиева Цветелина Лазарова